༈། །ལྷ་མོ་ཕྱི་སྒྲུབ་ཀྱི་རྒྱ་གཞུང་གི་འགྲེལ་པ་ལག་ལེན་མ་ཤིན་ཏུ་ཟབ་པ་བཞུགས་སོ། ། དཔལ་ལྷ་མོ་ཆེན་མོ་ལ་ཕྱག་འཚལ་ལོ། ། འདིའི་སྒྲུབ་ཐབས་འདི་ལ་བཞི་སྟེ། བསྙེན་པ་དང་། སྒྲུབ་པ་དང་། ལས་ལ་སྦྱར་བ་དང་། བསྐྱར་བའི་ཆོ་གའོ། ། བསྙེན་པ་ལ་བཅོ་ལྔ་ཡོད་དེ། དཀྱིལ་འཁོར་བྱ་བ་དང་། བྲིས་སྐུ་དགྲམ་པ་དང་། མཆོད་རྫས་གཏོར་མ་བཤམ་པ་དང་། དམ་ཚིག་ལྷ་མོ་བསྐྱེད་པ་དང་། རྣམ་ཤེས་འོད་དུ་སྦར་བ་དང་། གསང་བའི་ལྷ་མོ་བྷ་གར་གཞུག་པ་དང་། གྲུབ་པའི་ལྷ་མོ་སྤྱན་དྲང་བ་དང་། གཟིར་ཞིང་བསྡིག་པ་དང་། དམ་བསྒྲག་པ་དང་། མཆོད་པ་བྱ་བ་དང་། གཏོར་མ་འབུལ་བ་དང་། བསྟོད་ཅིང་ལས་བཅོལ་བ་དང་། སྒོམ་བཟླས་བྱ་བ་དང་། གཏོར་མ་བྱ་བ་དང་། ལྡང་བའི་ཆོ་གའོ། ། དཀྱིལ་འཁོར་དཀྱུས་ན་བརྩིགས་པ་སྐད་ཟེར་ཏེ་བྲིས་པས་ཆོག། བྲི་ལུགས་དཔེའུ་ཆུང་དུ་བལྟ། བྲི་ས་སྐུ་གཅིག་ལ་རབ་གནས་བྱས་ལ་དགྲམ། མཆོད་པ་ལྔ་དང་། གཏོར་མ་དང་རཀྟ་བཤམ་མོ། ། རང་དམ་ཚིག་གི་ལྷ་མོ་བསྐྱེད་པ་ལ། རང་གི་སྙིང་གར་ཧྲཱིཿལས་པདྨ་འདབ་མ་བཞི་པ་ལྟེ་བ་དང་བཅས་པ་ཞིག་ཏུ་བསམ། པདྨའི་ལྟེ་བ་ལ་ཨྃ་དཀར་པོ་ཞིག་བསམ། ཨྃ་གི་སྟེང་དུ་རྃ་མེའི་རང་བཞིན་དམར་པོ་ཞིག་བསམ། རྃ་བསྲེགས་པས་མེ་བྱུང་ནས་རང་གི་ལུས་དང་རྣམ་རྟོག་བསྲེགས་པར་བསམ། དེ་ནས་ཨྃ་དེའི་སྟེང་དུ་བྃ་དཀར་པོ་ཞིག་བྱུང་བར་བསམ། བྃ་དེ་གྱུར་པ་ལས་བུམ་པ་བདུད་རྩིའི་ཆུས་གང་བ་ཞིག་ཏུ་བསམ། བདུད་རྩིའི་ཆུ་དེ་ཨྃ་ལ་བླུགས་པས་ཨྃ་དཀར་པོ་ལྟེམ་གྱིས་ཞུ་བར་བསམ། དེ་ནས་ཨྃ་དེ་ལས་སྐུར་བསྐྱེད་པའི་སྔགས། ཨོཾ་ཨོཾ་མ་ཧཱ་ཀཱ་ལི་དེ་ཝཱི་ཀཱ་ལི་དེ་ཝཱི་བི་ཀྲཱནྟ་ཀཱ་ལ་རཱ་ཏྲི་ཙཎྜ་རཱུ་པི་ཎི་ཧཱུྃ་ཕཊ། ཅེས་བརྗོད་པས་ལྷ་མོའི་སྐུར་དཀྱུས་ནས་འབྱུང་བ་ལྟར་བདག་གསལ་གྱིས་བསྐྱེད་པ་དེ་དམ་ཚིག་གི་ལྷ་མོ་བསྐྱེད་པ་ཡིན། རྣམ་ཤེས་འོད་དུ་སྦར་བ་ནི། བདག་ལྷ་མོར་གསལ་བའི་སྙིང་གར་འོད་དམར་པོ་མར་མེ་སོར་བཞི་པའི་ཚད་ཙམ་དུ་དབྱིབས་སྒོ་ང་དང་འདྲ་བ་ཞིག་བསམ། དེའི་དཀྱིལ་དུ་ཧཱུྃ་སྔོན་པོ། ཐིག་ལེ་དམར་པོ། ཟླ་ཚེས་དཀར་པོ་བསམ། ཐིག་ལེ་ཉི་མ་ཡིན། ཟླ་ཚེས་ཟླ་བ་ཡིན། དེ་ནས་ཧཱུྃ་དེ་ལས་འོད་འཕྲོས་ནས་ལས་བྱས། ཚུར་འདུས་པ་ལས་ཧཱུྃ་བསྐོར་བའི་ཕྲེང་སྔགས་ཨོཾ་ཤྲཱི་ཡ་དེ་ཝཱི་རུ་གྱུར་པར་བསམས་ནས་དེ་ལ་ཅུང་ཟད་བསྒོམ་པ་དེ་རྣམས་འོད་དུ་སྦར་བ་ཡིན་ནོ། ། གསང་བའི་ལྷ་མོ་བྷ་གར་གཞུག་པ་ནི། རང་གི་སྙིང་ག་ནས་ཧཱུྃ་ཞིག་བཏོན་པས་བྷ་གར་བཅུག་པས་ཀྱང་རུང་། ཡང་ན་རང་གི་སྙིང་དང་འདྲ་བའི་ལྷ་མོ་ཞིག་བཏོན་ལ་བྷ་གར་གཞུག་པ་ཡིན་གསུངས། གྲུབ་པའི་ལྷ་མོ་སྤྱན་དྲང་བ་ནི། རང་ལྷ་མོར་ཡོད་པའི་སྙིང་ག་ན་ཧཱུྃ་ཡོད་པ་ལས་འོད་ཟེར་འཕྲོས་པས་རང་བཞིན་གྱི་གནས་ནས་གྲུབ་པའི་ལྷ་མོ་འཁོར་ནག་མོ་འབུམ་དང་བཅས་པ་མདུན་དུ་སྤྱན་དྲངས་ལ། དེ་ནས། ཨོཾ་ཧཱུྃ་ཤྲཱི་ཡ་དེ་ཝཱི་ཀཱ་ལི་ཀཱ་ལི་མ་ཧཱ་ཀཱ་ལི་ཧཱུྃ་བྷྱོ་ཛཿས་མ་ཡ་སྟྭཾ། ས་མ་ཡ་ཧོཿཞེས་བརྗོད་པས་རང་དང་། གསང་བའི་ལྷ་མོ་དང་། མཎྜལ་གྱི་ཡི་གེ་གསུམ་ལ་དབྱེར་མེད་དུ་བཞུགས་པར་བསམ་མོ། ། དེ་ཡང་དབུས་ཀྱི་ཧཱུྃ་ལ་གཙོ་བོ་གཞུག། ཧཱུྃ་གཙོ་མོར་བཞེངས། བྷྱོཿའཁོར་དུ་བཞེངས་པ་ཡིན་ནོ། ། གཟིར་བ་ནི། ཁྱོད་ཀྱིས་ང་ལ་གཟུགས་དངོས་སུ་སྟོན། དེ་ལྟར་མི་སྟོན་ཅིང་མངོན་སུམ་དུ་མ་བྱུང་ནའང་། ངའི་སེམས་ལ་ཅི་འདོད་པ་དེ་ནི་ཁྱོད་ཀྱིས་འགྲུབ་པར་གྱིས་ཤིག། ཨོཾ་ཧཱུྃ་ཤྲཱི་ཡ་དེ་ཝཱི་ཀཱ་ལི་ཀཱ་ལི་མ་ཧཱ་ཀཱ་ལི་ཧཱུྃ་བྷྱོ། ཨེ་ཨཱ་ར་ལི་ཧྲིང་ཛཿཞེས་པས་གཟིར་རོ། ། གཟིར་ཞིང་བསྡིག་པ་ཡིན་ནོ། ། དམ་ཚིག་ལ་འཇོག་པ་ནི། གུར་གུམ་གྱི་ཆུ་ལ། ཨོཾ་ཧ་ན་ཧ་ན་བཛྲ་ས་མ་ཡ་ཨ་ཏི་ཀྲ་མ་ནན་ཧཱུྃ་ཕཊ། ཅེས་བཟླས་ལ་ཆུ་སྦྲེང་ཞིང་ངག་ཏུ། ལྷ་མོ་ཁྱོད་དམ་ཚིག་འདས་ནས་བསྒོ་བ་བཞིན་དུ་མ་བྱས་ན་གཟིར་བ་ཆེན་པོ་བྱེད་པ་དང་། དམ་ཚིག་གི་ཆུ་འདི་ཡང་དུག་ཧ་ལ་ཧ་ལ་ཆེན་པོར་གྱུར་ཏེ་མཐོང་བས་ཁྲག་ཏུ་སྐྱུགས་པ་དང་། རྡོ་རྗེ་ཟ་བྱེད་ཆེན་པོས་སྙིང་དྲལ་ཏེ་དུས་མ་ཡིན་པར་འཆི་བར་འགྱུར་བ་དང་། གནོད་སྦྱིན་གྱིས་གསོད་པར་འགྱུར་བ་དང་། ཁྲོ་བོ་ཟ་བྱེད་ཆེན་པོ་དང་འཇིགས་བྱེད་ཆེན་པོར་གྱུར་ཏེ། མེ་དབལ་རྡོ་རྗེ་འབར་བས་ལུས་ཐལ་བར་བྱས་ཏེ། སོ་སོ་རང་རང་གིས་མནའ་བོར་བ་བཞིན་དུ་དམྱལ་བ་འབོད་སྒྲོགས་སུ་སྐྱེ་བར་འགྱུར་རོ། ། ཨོཾ་ཧཱུྃ་ཤྲཱི་ཡ་དེ་ཝཱི་ཀཱ་ལི་ཀཱ་ལི་མ་ཧཱ་ཀཱ་ལི་ཧཱུྃ་བྷྱོཿཧ་ན་ཧ་ན་བཛྲ་ས་མ་ཡ་ཨ་ཏི་ཀྲ་མ་ནན་ཧཱུྃ་ཕཊ། ཅེས་སྔོན་གྱི་དམ་ཚིག་དྲན་དུ་བཅུག་པ་ཡིན་ནོ། ། མཆོད་པ་ནི། རྫས་བྱིན་གྱིས་བརླབས་ཏེ། མེ་ཏོག་ལ། ཨོཾ་ཧཱུྃ་ཤྲཱི་ཡ་དེ་ཝཱི་ཀཱ་ལི་ཀཱ་ལི་མ་ཧཱ་ཀཱ་ལི་ཧཱུྃ་བྷྱོཿབཛྲ་པུཥྤེ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཧཱུྃ་ཕཊ། ཅེས་མེ་ཏོག་དབུལ་ལོ། ། རྩ་བའི་སྔགས་འདི་ཡོ་ལ་སྦྱར་ཏེ། དྷཱུ་པེ་ལ་སོགས་པ་མཆོད་པ་ལྔ་དབུལ་ལོ། ། གཏོར་མ་འབུལ་བ་ནི། གཏོར་མ་ཧ་ཧོཿཧྲཱིཿས་བྱིན་གྱིས་བརླབས་ལ་བསྟབ་ཅིང་། ཨོཾ་ཧཱུྃ་ཤྲཱི་ཡ་དེ་ཝཱི་ཀཱ་ལི་ཀཱ་ལི་མ་ཧཱ་ཀཱ་ལི་ཧཱུྃ་བྷྱོཿམ་ཧཱ་རཀྵ་ཁཱ་ཧི། ཞེས་པ་ཁྲག་ཆེན་པོ་ཟོ་ཟེར་བ་ཡིན། མ་ཧཱ་མཱཾ་ས་ཁཱ་ཧི། ཞེས་པ་ཤ་ཆེན་པོ་ཟོ་ཟེར་བ་ཡིན། མ་ཧཱ་གོ་རོ་ཙ་ན་ཁཱ་ཧི། ཞེས་པ་ཀླད་པ་ཆེན་པོ་ཟོ་ཟེར་བ་ཡིན། མ་ཧཱ་བ་སུ་ཏ་ཁཱ་ཧི། ཞེས་པ་རྒྱུ་མ་ཆེན་པོ་ཟོ་ཟེར་བ་ཡིན། ཨོཾ་ཨི་དཾ་བ་ལི་གྲྀཧྞཱ་པ་ཡ་ཧཱུྃ་ཕཊ། ཅེས་པ་གཏོར་མ་འདི་ཟུངས་ངེས་པར་ཟུངས་ཤིག། ཅེས་པ་ཡིན་ནོ། ། བསྟོད་ཅིང་ལས་ལ་སྦྱར་བ་ནི། དཀྱུས་ཀྱི་བསྟོད་པ་དང་། ཕོ་ཉ་གཏོང་ཞིང་རཀྟ་སྦྲེང་བ་ཡིན་ནོ། ། སྔགས་ལ། ཨོཾ་རོ་རུ་རོ་རུ་བི་ཏིཥྛ་བཱ་ཏོ་སཱི་ཀཱ་མ་ལ་རཀྵ་སཱི་ཧཱུྃ་བྷྱོ། ཨ་མུ་ཀཾ་མཱ་ར་ཡྃ་ཧཱུྃ་ཕཊ། ཅེས་པས་བསྟོད་ཅིང་ལས་ལ་སྦྱར་བ་ཡིན་ནོ། ། དེ་ནས་བཟླས་པ་བྱེད་པ་ཡིན་ཏེ། ཨོཾ་ཧཱུྃ་ཤྲཱི་ཡ་དེ་ཝཱི་ཀཱ་ལི་ཀཱ་ལི་མ་ཧཱ་ཀཱ་ལི་ཧཱུྃ་བྷྱོཿཞེས་པ་དེ་ལ་དམིགས་པ་གསལ་བ་ཡིན་པ། དལ་བ་ཡིན་པ། དོད་པ་ཡིན་པ། གུག་བསྐྱེད་ཉམས་པ་མིན་པར་བཟླས་སོ། ། ཡེ་ཤེས་ཀྱི་སྔགས་དེ་ཀུན་རང་གི་མདུན་གྱི་ལྷ་མོའི་སྒྲ་ཡིན་པར་བསམ་ཞིང་བཟླས་སོ། ། དེ་ནི་བཟླས་པའོ། ། དེ་ལྟ་བུའི་བཟླས་པ་འབུམ་ཕྲག་གཅིག་བྱའོ། ། གཏོར་མ་གཏོང་པའི་སྔགས་ཁྲི་ཚོ་རེ་རེ་ལ་གཏོར་མ་ལན་རེ་བཏང་སྟེ། དེ་ཡང་གཏོར་མ་ཧ་ཧོཿཧྲཱིཿས་བྱིན་གྱིས་བརླབས་ལ་གཏང་ངོ་། ། དེ་ལ་གཏོར་མའི་སྟེང་དུ་ཧ་བསམས་ལ། དེ་ཞུ་བ་ལས་ཁ་དོག་བཟང་པོར་བྱས་པ་ཡིན་ནོ། ། དེའི་སྟེང་དུ་ཧོཿབསམས་ལ་གཏོར་མ་དྲི་བཟང་པོར་བྱས། དེའི་སྟེང་དུ་ཧྲཱིཿབསམས་པས་གཏོར་མའི་རང་བཞིན་ཐམས་ཅད་སྦྱངས་པར་བསམ་ཞིང་ཧ་ཧོཿཧྲཱིཿགསུམ་ཙམ་བཟླས་སོ། ། དེ་ནས་གཏོང་བའི་ཚེ་ཁུ་ཚུར་གཉིས་བཅངས་ལ། མཛུབ་མོ་གཉིས་བསྒྲེངས་ལ་ཁ་འགྲམ་དུ་མཆེ་བ་ལྟར་བཞག་ནས། ཨོཾ་བྷྱེ་བ་བྷ་ཏ་ལི་བྷ་ཏ་ལི་ཚེ་ཞེས་ལན་གསུམ་དུ་བཟླས་ལ། ཕྱག་རྒྱ་དང་། དུར་ཁྲོད་བདག་མོ་དངོས་གྲུབ་ཞལ། ཞེས་པ་ལ་སོགས་པའི་ཚིག་དེ་རྣམས་ལས། ཨོཾ་ཧཱུྃ་ཤྲཱི་ཡ་དེ་ཝཱི་ཀཱ་ལི་མ་ཧཱ་ཀཱ་ལི་ཧཱུྃ་བྷྱོཿགྲྀཧྞ་གྲྀཧྞ་སརྦ་དུཥྚཱཾ། བྷཀྵ་ཡ་བྷཀྵ་ཡ་ཕྲུཾ། ཕྲེཾ་ཕྲེཾ་སྭཱ་ཧཱ། ཞེས་བརྗོད་ལ་བཏང་ངོ་། ། དེ་ནི་གཏོར་མ་བཏང་བའོ། ། ལྡང་བའི་ཆོ་ག་ནི། གདམས་ངག་གིས་ཐག་རིང་དུ་མི་འགྲོ་ན། སྔར་གྱི་དཀྱིལ་འཁོར་གསལ་བར་བྱས་ལ་བཟླས་པ་སྔ་མ་བྱའོ། ། ཐག་རིང་དུ་འགྲོ་ན་བཛྲ་ལཱ་སྱེ་རཱ་ག་ཡཱ་མི་ཧཱུྃ། ཞེས་པས་མཎྜལ་གྱི་དཀྱིལ་འཁོར་བསྡུས་ལ་རང་གི་སྙིང་གར་བཅུག་ལ་འགྲོ། བཟླས་པ་བྱེད་དུས། ཨོཾ་ཧཱུྃ་ཤྲཱི་ཡ་དེ་ཝཱི་ཀཱ་ལི་ཀཱ་ལི་མ་ཧཱ་ཀཱ་ལི་ཧཱུྃ་བྷྱོཿཞེས་པ་དང་། ས་མ་ཡ་ཧཱུྃ་ཕཊ། ཅེས་པ་བཏགས་ལ། དེའི་སྙིང་ག་ནས་དེ་བཏོན་ལ་མཎྜལ་དུ་བཞག་ལ་བཟླས་སོ། ། ཐག་རིང་དུ་མི་འགྲོ་ན། དེར་བཞག་ལ་མཆོད་བསྟོད་བྱས་ལ། ཡེ་ཤེས་ཀྱི་ལྷ་མོ་གཤེགས་སུ་གསོལ། རང་དམ་ཚིག་གི་ལྷ་མོའམ། ཡི་དམ་གྱི་ལྷའི་ང་རྒྱལ་དུ་བྱས་ཏེ། དེ་ནི་ལྡང་བའི་ཆོ་གའོ། ། དེ་ལྟར་ལྷ་མེ་བསྐྱེད་པའི་བཟླས་པ་དེ་ལྟ་བུ་འབུམ་ཚོ་གཅིག་བྱེད་པ་བསྙེན་པ་ཡིན་ནོ། ། དེ་ནས་ལས་ལ་སྦྱར་བ་ནི། སྒྲུབ་པ་ནི། བདུན་འབུམ་བཟླས་པའི་རྗེས་ལ་ལྷ་མོ་བསྐྱེད་པ་ལ་སོགས་པ་བསྙེན་པ་ལྟར་བྱས་ལ། ཨོཾ་ཧཱུྃ་ཤྲཱི་ཡ་དེ་ཝཱི་ཀཱ་ལི་ཀཱ་ལི་མ་ཧཱ་ཀཱ་ལི་བྷྱོཿཨེ་ཨཱ་ར་ལི་ཧྲིང་ཛཿཞེས་པ་དང་བཅས་པ་འབུམ་ཚོ་གཅིག་བཟླས་པའོ། ། དེ་ལ་གསུམ་སྟེ་བསད་པ་དང་། སྨྱོར་འཇུག་པ་དང་། སྨྱོ་ཞིང་བསད་པའོ། ། དེ་ལ་སྨྱོ་ཞིང་བསད་པ་ལ་དོན་བརྒྱད་ཡོད་དེ། རྫས་བསག་པ་དང་། ལྷ་མོ་བསྐྱེད་པ་དང་། བསྒྲུབ་བྱ་དེ་གཞུག་པ་དང་། གསལ་ཤིང་ལ་གཟུག་པ་དང་། ཐུན་གྱི་གྲངས་བསྟན་པ་དང་། ལས་བྱེད་པའི་ཏིང་ངེ་འཛིན་བསྟན་པ་དང་། ལས་བྱེད་པའི་དུས་ཀྱི་སྔགས་དང་། མཇུག་སྦྱིན་སྲེག་གིས་བསྡུ་བའོ། ། དེ་ལ་རྫས་བསགས་པ་ནི། ལིང་ག་དང་། སྤྱང་ཀིའི་ཐོད་པ་དང་། མི་གྲིར་བསད་པའི་མཚོན་ལས་བརྡུངས་པའི་གསལ་ཤིང་དང་། དུག་ཐུན་ལ་དགོས་པའི་རྫས་ལ་ཀ་ནི་ཀའི་རྩ་བ་ལ་སོགས་པ་དང་། རྩང་ཐུན་ལ་དགོས་པའི་རྩང་དང་། ཕུར་ཐུན་ལ་དགོས་པའི་ལྕགས་ཀྱི་ཕུར་པ་དང་། སྦྱིན་སྲེག་ལ་དགོས་པའི་ལང་ཏཾ་རྩེའི་འབྲས་བུ་ལ་སོགས་པ་བསག་པ་ནི་རྫས་བསག་པའོ། ། ལིང་ག་ལ་གཉིས་ཡོད་དེ། འཇིམ་པས་གཟུགས་བྱེད་པ་དང་། ཤོག་བུ་ལ་བྲི་བའོ། ། ཤོག་བུ་ལ་བླ་གཟུགས་བྲི་བའོ། ། འཇིམ་པ་ལ་མིའི་གཟུགས་བྱེད་པའི་རྒྱུ་རྒྱ་གྲོག་དམར་པོའི་ཚང་རྩི་དང་། གཙང་པོ་ཕར་ག་ཚུར་གའི་ས་དང་། རོ་བསྲེགས་པའི་ཐལ་བ་དང་། དེ་རྣམས་ལ་འཇིམ་པ་བྱེད་པ་ཡིན་ནོ། ། ཆུ་བོང་ཆུའི་གཅིན་གྱིས་སྦྲུས་ལ་འཇིམ་པ་བྱ། དེ་ལ་མི་གཟུགས་ཤིག་བྱ། ཤོག་བུ་ལ་བླ་གཟུགས་བྲི་བའི་སྣག་ཚ་ནི། ལང་ཏང་རྩེའི་འབྲས་བུ་དང་། དུག་དང་། སྐེ་ཚེ་དང་། ལན་ཚྭ་དང་། ར་ཁྲག་དེ་རྣམས་སྦྱར་བས་སྣག་ཚ་བྱའོ། ། དེ་ཡང་ཤོག་བུ་ལ་དགྲ་བོའི་བླ་གཟུགས་གང་ཡིན་པ་དེ་བྲིས་ལ། སྙིང་གར་མིང་དང་རུས་བྲིས་ལ། དེ་ལ་ཨོཾ་ཧཱུྃ་ཤྲཱི་ཡ་དེ་ཝཱི་ཀཱ་ལི་ཀཱ་ལི་མ་ཧཱ་ཀཱ་ལི་ཧཱུྃ་བྷྱོཿཨ་མུ་ཀ་མཱ་ར་ཡ་ཕཊ། ཨུརྨཱནྟ་ཀུ་རུ་ཧཱུྃ་ཕཊ། ཅེས་མགོ་ཕྱིར་བསྟན་ལ་གཡོན་སྐོར་དུ་བྲིས་ཏེ། སྙིང་གའི་མིང་རུས་དེ་བསྐོར་རོ། ། དེ་ལྟར་བྲིས་པའི་ཤོག་བུ་དེ་དྲིལ་ལ། བླ་རྡོ་དང་བཅས་ཏེ་འཇིམ་པའི་སྙིང་གར་གཞུག། འཇིམ་པའི་ལིང་ག་དེ་ལ་གོང་མའི་སྣག་ཚའི་རྒྱུ་དེ་རྣམས་དང་། སྒ་པི་པི་ལིང་ན་ལེ་ཤམ་དུག་མུ་ཟི་བསྲེས་ནས་ཞིབ་ཏུ་བཏགས་ལ། བོང་བུའི་གཅིན་གྱིས་སྦྱར་ལ་འཇིམ་པའི་ལིང་ག་ལ་གཞུག་གོ། དེ་ནི་ལིང་ག་བཅའ་བ་ཡིན་ནོ། ། དེ་ལྟར་རྫས་བསགས་ལ། བར་དེར་རང་ལྷ་མོར་བསྐྱེད་པ་ཡིན་ཏེ། བསྙེན་པ་ལྟར་བྱ། དགྲ་བོ་དགུག་པ་ནི། རང་དང་མཎྜལ་གྱི་དབུས་ན་ཡོད་པ་དེའི་སྙིང་ག་ནས་འོད་འཕྲོས་པས་བསྒྲུབ་བྱ་དེ་བཀུག་ལ་མཎྜལ་གྲུ་གསུམ་གྱི་ནང་ན་སྤྱང་ཀིའི་ཐོད་པ་ཡོད་པའི་ཁ་ནང་དུ་ལིང་ག་ཡོད་པ་དེ་ལ་བསྟིམ་མོ། ། གསལ་ཤིང་ལ་འཛུགས་པ་ནི། མི་བསད་པའི་མཚོན་ལས་བརྡུངས་པའི་གསལ་ཤིང་ལྷ་མོ་ཞིག་ཏུ་བསམ་མོ། ། སྤྱང་ཁུའི་ཨག་ཚེ་ན་ཡོད་པའི་འཇིམ་པའི་ལིང་གའི་འཕོངས་ནས་སྤྱི་བོར་ཏལ་གྱིས་བཏང་ལ་གསལ་ཤིང་ལྷ་མོར་བྱས་པ་དེས་ཀྱང་བསྒྲུབ་བྱ་དེ་བསད་པར་བསམ་མོ། ། དེ་ནི་གསལ་ཤིང་ལ་གཟུགས་པའོ། ། ཐུན་དང་གྲངས་ལ། ཐུན་ནི་རྩང་ཐུན་དང་། དུག་ཐུན་དང་། ཕུར་པ་གསུམ་ཡིན། གྲངས་ནི་རྩང་ལ་འབུམ་ཚོ་གཅིག། དུག་ལ་འབུམ་ཚོ་གཅིག། ཕུར་པ་ལ་འབུམ་ཚོ་གཅིག་སྟེ། འབུམ་ཚོ་གསུམ་ཡིན་ནོ། ། དེ་རྣམས་སྔགས་འདྲ། ཏིང་ངེ་འཛིན་འདྲ། སྣ་གང་གིས་དྲངས་ཀྱང་འདྲ་བས། དུག་ཀའི་རྩ་བ་ལ་སོགས་པ་དེ་རྣམས་མགར་བའི་ཐབ་ཏུ་བཞུ་ནས་དེས་གཏོར། ཕྱེ་མ་རང་དུ་ཡོད་ཀྱང་འདྲ། ཡོད་ན་དེ་འདེབས་པ་ཡིན་ནོ། ། དེ་ནི་ཐུན་དང་གྲངས་སོ། ། ལས་བྱེད་པའི་དུས་ཀྱི་བསམ་པ་ནི། བསྒྲུབ་བྱ་དེའི་སྙིང་གའི་དབུས་སུ་སྡིག་པ་ནག་པོ་མི་སྡུག་པ་ཞིག་བསམས་ལ། དགྲའི་སྙིང་མར་མེའི་དབུས་ན་ཞུགས་ནས་དགྲ་བོའི་ཁྲག་འཐུང་བར་བསམ་པ་དང་། བདག་ལྷ་མོར་བསྒོམས་པའི་སྙིང་གའི་དབུས་སུ་ཧཱུྃ་ཡོད་པ་ལས་ཛཿདམར་པོ་སྦྲེལ་མ་ཞིག་ཡོད་པས། ཛཿདེ་ཡོངས་སུ་གྱུར་པ་ལས་ལྕགས་ཀྱི་སྤྱང་མོར་སོང་ནས། དེ་ཡང་དགྲ་བོའི་སྙིང་རྩ་དབུ་མར་སོང་ནས་དགྲ་བོའི་སྙིང་ཁྲག་འཐུང་བར་བསམ་མོ། ། ཨོཾ་ཧཱུྃ་ཤྲཱི་ཡ་དེ་ཝཱི་ཀཱ་ལི་ཀཱ་ལི་མ་ཧཱ་ཀཱ་ལི་ཧཱུྃ་བྷྱོཿམ་མ་ཤ་ཏྲུཾ་ཨ་མུ་ཀཾ་མཱ་ར་ཡ་མཱ་ར་ཡ་ཧཱུྃ་ཧཱུྃ་ཕཊ། ཅེས་པ་དེ་སྔགས་ཡིན་ནོ། ། དུག་ལ་བརྒྱ་རྩ་གཅིག་བཟླས་ལ་གདབ། ཕུར་བུ་ལ་ཡང་བརྒྱ་རྩ་གཅིག་བཟླས་ལ་གདབ། རྩང་ལ་ཡང་བརྒྱ་རྩ་གཅིག་བཟླས་ལ་གདབ། དུག་ལ་ཡང་བརྒྱ་རྩ་གཅིག་བཟླས་ཏེ། དེ་ནས་དུག་ཕོག་གཅིག་གདབ། དེ་ལྟ་བུ་བརྒྱ་རྩ་བདུན་པོ་དེ་ལ་སྔགས་འབུམ་ཚོ་གཅིག་ཐུན་ཡིན་ནོ། ། ཕུར་པ་དང་རྩང་ཡང་དེ་ལྟར་བྱའོ། ། ལས་བྱེད་པའི་སྔགས་ཡིན་ནོ། ། སྦྱིན་སྲེག་གིས་མཇུག་བསྡུ་བ་ནི། སྦྱིན་སྲེག་གི་ཐབ་ཁུང་བྱས་ལ། ཤིང་གདུག་པ་ཅན་ཚེར་མ་ཅན་བཅེར་ལ། དེར་མེ་ལྷ་རྃ་ལས་ནག་པོ་ཁ་གདངས་པར་བསྐྱེད། ཡེ་ཤེས་ཀྱི་ལྷ་བསྟིམ། དེའི་སྙིང་གར་ལྷ་མོ་བསམས་ལ། ལིང་ག་དེ་དུམ་བུ་བརྒྱ་རྩ་བརྒྱད་དུ་བྱས་ལ། ལང་ཏང་ཙེའི་འབྲས་བུ་བརྒྱ་རྩ་བརྒྱད་ལ་སོགས་པ་ཆང་དུ་སྦང་ལ། ལང་ཏང་གི་འབྲས་བུ་རེ་རེ་དང་། ལིང་ག་དུམ་བུ་རེ་རེ་ལ་སྔགས་བརྒྱ་རྩ་བརྒྱད་དུ་བཟླས་ལ་ཕོག་པ་རེ་དབུལ་ལོ། ། དེ་ལྟ་བུ་ཕོག་བརྒྱ་རྩ་བདུན་དུ་དབུལ་བ་ཡིན་ནོ། ། དེའི་སྔགས་ལ་ཨོཾ་ཧཱུྃ་ཤྲཱི་ཡ་དེ་ཝཱི་ཀཱ་ལི་ཀཱ་ལི་མ་ཧཱ་ཀཱ་ལི་ཧཱུྃ་བྷྱོཿམ་མ་ཤ་ཏྲཱུཾ་ཨ་མུ་ཀྃ་མཱ་ར་ཡ། ཨུརྨཱནྟ་ཀུ་རུ་ཧཱུྃ་ཕཊ། ཅེས་པ་དེ་ཡིན་ནོ། ། དེ་ནས་སྦྱིན་སྲེག་དེ་ཟིན་ནས་